text: 
  Ovennævnte lange liste og faktorer er sammenstillet som et udgangspunkt
   for diskussion af det såkaldte " japanske økonomiske mirakel ".
  
  Diskussionen om forklaringen på det " japanske økonomiske mirakel " 
  har især drejet sig om, hvorvidt man kunne nøjes med økonomiske 
  faktorer i sin forklaring, eller om det også er nødvendigt at 
  inddrage særlige kulturelle og historiske forhold for at finde en 
  rimelig forklaring.
  
  I denne forbindelse har økonomer fra de sydøstasiatiske lande gjort 
  opmærksom på, at flere af landene i dette område har haft vækstrater,
   der er lige så store som Japans, så de må inddrages i 
  overvejelserne, når man vil forklare " det japanske mirakel ".
  
  
  side 63-74:
  VI. Levevilkår, sociale grupperinger og familieliv
  
  
  1. Levestandarden
  
  Levestandarden i Japan har været i konstant stigning siden 2. 
  verdenskrig. Reallønnen er særligt i perioden 1960-73 steget stærkere 
  end priserne, en tendens, der vel er fortsat efter 1973, men her har
   stigningen været meget lille. Et udtryk for forbedringen i ernæringen
   er, at 14-årige japaneres gennemsnithøjde fra 1958-78 steg 8,9 cm, 
  og gennemsnitsvægten steg med 5,5 kg i samme tidsrums.
  
  
  
  